માનસીને ધારવા કરતા વહેલી પાછી આવેલ જોઈને એની મમ્મીના જીવમાં જીવ આવ્યો. એ રાત્રીએ ગરબા-ડિસ્કો દાંડિયાનો કાર્યક્રમ હતો. એમાં માનસી મૂકીને નાચી. રાધાના ક્યાં કૃષ્ણ સાથે લગ્ન થયેલા…!! રાસ રમતા રમતા એણે વિચાર્યું…મીરાંએ ક્યાં માધવને નિહાળ્યો હતો…!! એ તો પ્રેમ દિવાની હતી..!! માનસી પણ પ્રેમ-દિવાની જ હતીને…!! એરી મેં તો પ્રેમદીવાની મેરા દરદ ન જાને કોઈ…!! ગાયકવૃંદ પાસે જઈ એણે મીરાંનું આ ભજન ગાવાની વિનંતી કરી…! એને સહુએ આકાશ પ્રત્યેના પ્યારના રૂપમાં સમજીને વધાવી લીધું અને સહુએ એની વાહ વાહ કરી. આકાશને ડિસ્કો દાંડિયાના સ્ટેપ સમજાવતી માનસીને નિહાળી ગીતાબેને ગંગેશ્વર મહાદેવ જઈને દશહજાર બિલ્લીપત્ર ચઢાવવાની બાધા લીધી.